《奉送纯父元之昆仲》
宋代·赵蕃

春江足风雨，雨里送江行。
黄绶我白下，弦歌翁武城。
题舆适兹地，捧檄重相并。
邂逅得兄弟，从游成友生。
临分皆有赠，虽病可忘情。
中垒经穷旨，建安诗著名。
绝知传世远，可但决科荣。
江右连江左，相期茂厥声。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。